# Moguerre

Moguerre (Mugerre en basco, Mouguerre en francés) qu'ei ua comuna de la província tradicionau de Labord, administrada peu departament deus Pirenèus Atlantics de la region de Navèra Aquitània, ancianament d'Aquitània.

## Predominància lingüistica

Las duas versions (o ua version ?) de la Carte des sept provinces basques montrant la délimitation actuelle de l'euscara en dialectes, sous-dialectes et variétés (Mapa de las sèt províncias bascas qui mòstra la delimitacion actuala de l'euscarà en dialèctes, sos-dialèctes e varietats) dessenhadas en 1863 per lo prince Loís Lucian Bonaparte que plaçan Moguerre dens l'aira bascofòna (dialècte baish-navarrés orientau).

## Toponimia

La prononciacion qu'ei [mu'gerrə] (en basco [mu'gerre]). Las fòrmas ancianas que son parrochia Sancti Johannis de Biudz en 1249, Saint Iean de Buis (mapa de 1638), Saint Jean le Vieu (mapa de 1714), Saint Jean le Vieil (mapa de 1733), Sanctus Johannes Vetus vulgo en 1763.
Dauzat e Negre, citat per Bénédicte Boyrie-Fénié, qu'explican Moguerre per lo basco muger, muker, « abrupte, escarpat »$^,$.
Segon J.B. Orpustan, citat per Bénédicte Boyrie-Fénié, lo nom atestat a l'Edat Mejana qu'ei solament lo de la parròpia e lo nom basco ei pas atestat [benlhèu pr'amor qu'ei recent e Biudz èra lo prumèr nom], mès que tròban tanben en 1150 lo nom romanic Ayguemen, en latin aquae minoris. Lo nom basco qu'ei un compausat muga-erre, « limit cremat, termièra cremada », meilèu que muga-harri (> mugarri), « pèira termiau, bòrna », foneticament malaisit, mès pas impossible pr'aquò.
Bénédicte Boyrie-Fénié qu'accèpta lo prumèr element deu nom Moguerre prepausat per J.B. Orpustan, muga, « termièra » e lo dobte suu segond element. Per lo nom trobat dens las prumèras atestacions, qu'ei benlhèu lo basco bil, « arredondit, rabasset », eventuaument dens lo sens de « costalat de fòrma arredondida ». Aqueth nom, Biudz que sembla arreligat dab Biudòs (Lanas), Biudòs (Sola) [e Bildos au País Basco espanhòu]. Lo sufixe collectiu basco -tz que completa lo sens deu nom : ensemble de costalats de fòrma arredondida. Que demòra a explicar la motivacion de muga; ei pas lo limit de Labord avant 1174 (Baiona, tòca-tocanta dab Moguerre, qu'èra enqüèra en Labord avant lo son destacament peus anglés), mès benlhèu lo de la lenga basca despuish ua data desconeishuda. L'abséncia deu nom dens las atestacions istoricas que hè arrasonablament pensar a un nom recent.

## Administracion

Lista deus cònsols successius :
| Periòde | Periòde | Identitat |
| 2008 | 2026 | Roland Hirigoyen |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 4825, totala: 4969 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 4 359 | 4 458 | 4 557 4 697 |
| 2009 | 2010 |
| 4 656 4 798 | 4 669 4 817 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ https://web.archive.org/web/20170511182056/http://www.locongres.org/fr/applications/top-oc/topoc-recherche/
* 1 2 3 4 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 264-265
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 483
* Portal del País Basc